wickkiey/tamil-wikipedia-markdown huggingface dataset:
# மு. வீரராகாவாச்சாரியார்

**முதும்பை வீரராகவாச்சாரியர்** (*M. Veeraraghavachariar*) (1857-1906) ஓர் இந்திய பத்திரிகையாளரும், சுதந்திர போராட்ட வீரரும், முந்தைய சென்னை மாகாணத்தில் ஆசிரியரும் ஆவார். தி இந்து செய்தித்தாளின் நிறுவனர்களில் ஒருவரான இவர் 1878 முதல் 1905 வரை அதன் நிர்வாக இயக்குநராகப் பணியாற்றினார்.  

## ஆரம்ப கால வாழ்க்கை

வீரராகவாச்சாரியார், செங்கல்பட்டுக்கு அருகிலுள்ள வடக்கப்பட்டு என்ற கிராமத்தில் ஒரு வைணவ ஐயங்கார் குடும்பத்தில் பிறந்தார். சென்னையில் பள்ளிப்படிப்பை முடித்து பட்டம் பெற்றார். பின்னர், பச்சையப்பன் கல்லூரியில் விரிவுரையாளராகப் பணியாற்றினார். இந்த சமயத்தில், இவர் சக ஆசிரியரான ஜி. சுப்பிரமணிய ஐயருடன் நெருங்கிய நட்பு கொண்டார்.  

## தி இந்து நிறுவனம்

1878ஆம் ஆண்டில், 21 வயதான வீரரகவாச்சாரியாரும் இவரது நான்கு நண்பர்களான ஜி. சுப்பிரமணிய ஐயர், டி. டி. ரங்காச்சாரியார், பி. வி. ரங்காச்சாரியார், டி. கேசவராவ் பந்துலு, நயாபதி சுப்பா ராவ் பந்துலு ஆகியோர் சேர்ந்து பின்னர் வரலாற்றுச் சிறப்புமிக்க "தி டிரிப்ளிகேன் சிக்ஸ்" என்ற ஆங்கில மொழி செய்தித்தாளை நிறுவினார். பத்திரிக்கையின் தலைமை ஆசிரியர் சுப்பிரமணிய ஐயரும், நிர்வாக இயக்குநர் வீரராகவாச்சாரியரும் மட்டுமே எஞ்சியிருந்தனர். சுப்பிரமணிய ஐயர் தைரியமான நிலைப்பாட்டை எடுத்து பிரித்தானியர்களையும் இந்து மரபுவழியையும் கேள்வி எழுப்பினார். வீரராகவாச்சாரியர், மாறாக, ஒரு மிதமான கொள்கையை கடைபிடித்து சுப்பிரமணிய ஐயரின் போர்க்குணமிக்க கருத்துக்களை எதிர்த்தார். சித்தாந்தங்களின் வேறுபாடு இருவருக்கும் இடையே விரிசலை ஏற்படுத்தியது. தி இந்து பத்திரிகையின் சில தலையங்கங்களில் ஐயரின் நண்பர் எர்ட்லி நார்டன் மீது வீரராகவாச்சாரியர் கடுமையாக விமர்சனத்தை வைத்தபோது இந்த பிளவு மேலும் அதிகரித்தது. இந்து சமுதாயத்தைப் பற்றிய சுப்பிரமணிய ஐயரின் புரட்சிகர கருத்துக்கள் செய்தித்தாளுக்கு தீங்கு விளைவிப்பதாக இருந்தன. விரைவில், அது அதன் உரிமையாளர்களை கடுமையான நிதி நெருக்கடியில் தள்ளத் தொடங்கியது.  

1898 ஆம் ஆண்டில், ஜி. சுப்பிரமணிய ஐயர் தி இந்துவை விட்டு வெளியேறி, சுதேசமித்ரனின் நிர்வாகத்தை எடுத்துக் கொண்டார். தனியாக, வீரராகவாச்சாரியர் கோ. கருணாகர மேனனை தலைமை ஆசிரியராக நியமித்து 1901இல் செய்தித்தாளை ஒரு கூட்டு-பங்கு நிறுவனமாக மாற்ற முயன்றார். பெரும் கடனிலிருந்து செய்தித்தாளை மீட்கும் திட்டம் தோல்வியடைந்தது. நெருக்கடியை எதிர்கொண்ட வீரராகவாச்சாரியர் 1904-05 இல் செய்தித்தாளை விற்றார். இந்தப் பத்திரிக்கையை எஸ். கஸ்தூரி ரங்க ஐயங்கார் ஏப்ரல் 1905இல் வாங்கினார்.  

## இறப்பு

வீரராகவாச்சாரியர் 1906இல் தனது 47 வயதில் இறந்தார்.  

## இதையும் காண்க

- எ. இரங்கசுவாமி ஐயங்கார்
- சௌ. பார்த்தசாரதி
- கஸ்தூரி பாலாஜி
- கோ. நரசிம்மன்
- கோபாலன் கஸ்தூரி
- க. கோபாலன்
- எஸ். கஸ்தூரி ரங்க ஐயங்கார்
- சீ. இரங்கசுவாமி ஐயங்கார்
- சீ. இரங்கராஜன்
- கஸ்தூரி சீனிவாசன்
# 1696 ஆம் ஆண்டில் தொல்லுயிரியல்


**1696 ஆம் ஆண்டில் தொல்லுயிரியல்** (*1696 in paleontology*) என்ற இக்கட்டுரை 1696 ஆம் ஆண்டிலும் அதற்கு முன்னதாகவும் நிகழ்ந்த அல்லது வெளியிடப்பட்ட தொல்லுயிரியல் தொடர்பான குறிப்பிடத்தக்க கண்டுபிடிப்புகள் மற்றும் நிகழ்வுகளை பதிவு செய்கிறது. விலங்கு மற்றும் தாவர புதைபடிவங்களை ஆராய்வதன் மூலம் பூமியில் வரலாற்றுக்கு முந்தைய வாழ்க்கை வடிவங்களை ஆய்வு செய்யும் துறை தொல்லுயிரியல் அல்லது புதைபடிவ ஆய்வியல் எனப்படுகிறது. விலங்குகளின் காலடித் தடங்கள், நிலத்திலுள்ள வளைகள், மட்கிய உடல் பாகங்கள், புதைபடிவ மலம் மற்றும் இரசாயன எச்சங்கள் பற்றிய ஆய்வுகளும் இத்துறையில் அடங்கும். மனிதர்கள் ஆயிரக்கணக்கான ஆண்டுகளாகப் புதைபடிவங்களை எதிர்கொண்டு வருகின்றனர். ஒரு விஞ்ஞானமாக இத்துறையை முறைப்படுத்தப்படுவதற்கு முன்னும் பின்னும் தொல்லுயிரியல் ஒரு நீண்ட வரலாற்றைக் கொண்டுள்ளது.  

டைனோசர் எலும்பின் முதல் விவரக்இ குறிப்பை வெளியிட்ட இராபர்ட் பிளாட்டு அவர் பிறந்த கிராமமான கென்ட் நகரில் உள்ள போர்டனில் இறந்தார்.
# க. கோபாலன்



**கஸ்தூரி கோபாலன்** (*K. Gopalan*) (8 நவம்பர் 1890 - 9 டிசம்பர் 1974) ஓர் இந்திய வெளியீட்டாளர் ஆவார். இவர் கஸ்தூரி & சன்ஸ் என்ற வெளியீட்டு நிறுவனத்தை நிறுவினார். இது தி இந்து என்ற பத்திரிக்கையை வெளியிடுகிறது.  

## ஆரம்ப கால வாழ்க்கை

கோபாலன், கோயம்புத்தூரில் 1890 நவம்பர் 8 ஆம் தேதி கும்பகோணத்தைச் சேர்ந்த எஸ். கஸ்தூரி ரங்க ஐயங்கார் என்ற வழக்கறிஞருக்கு இளைய மகனாகப் பிறந்தார். கஸ்தூரி ரங்க ஐயங்கார் தஞ்சை மாவட்டத்தைச் சேர்ந்த ஒரு புகழ்பெற்ற வைணவ பிராமண குடும்பத்தைச் சேர்ந்தவர். கஸ்தூரி சீனிவாசன் இவரது அண்ணன்  

## தொழில்

சீனிவாசன், ஏ. இரங்கசாமி ஐயங்காரும் சீ. இரங்கசாமி ஐயங்காரும் தி இந்து பத்திரிக்கையை வெளியிடுவதில் ஈடுபட்டிருந்தாலும், கோபாலன் கஸ்தூரி அண்ட் சன்ஸ் விவகாரங்களை நிர்வகித்தார். இது செய்தித்தாள், ஸ்போர்ட் அன்ட் பாஸ்டைம், பிரண்ட்லைன், துடுப்பாட்ட ஆண்டு புத்தகம் போன்ற பத்திரிகைகளையும் வெளியிட்டது.  

## இறப்பு

ஐந்து தசாப்தங்களுக்கும் மேலாக வெளியீட்டாளராக பணியாற்றிய கோபாலன் 1974 திசம்பரில் தனது 84 வயதில் இறந்தார்.  

## தனிப்பட்ட வாழ்க்கை

கோபாலன் இரங்கநாயகி என்பவரை மணந்தார். இவர்களுக்கு இரண்டு மகன்கள் இருந்தனர். அவர்கள் இருவரும் தி இந்து குழுமத்தில் பணியாற்றினர்.  

## இதையும் காண்க

- எ. இரங்கசுவாமி ஐயங்கார்
- சௌ. பார்த்தசாரதி
- கஸ்தூரி பாலாஜி
- கோ. நரசிம்மன்
- கோபாலன் கஸ்தூரி
- மு. வீரராகாவாச்சாரியார்
- எஸ். கஸ்தூரி ரங்க ஐயங்கார்
- சீ. இரங்கசுவாமி ஐயங்கார்
- சீ. இரங்கராஜன்
- கஸ்தூரி சீனிவாசன்
# அந்தமான் கரிச்சான்



**அந்தமான் கரிச்சான்** (*Andaman drongo*)(*டைக்ருரசு ஆண்டமனென்சிசு*) என்பது டைக்ருரிடே குடும்பத்தில் உள்ள கரிச்சான் பறவை சிற்றினமாகும். இது இந்தியப் பெருங்கடல் அந்தமான் தீவுகளில் மட்டுமே காணப்படும் அகணிய உயிரியாகும். இரண்டு துணையினங்கள் முதன்மை தீவுக்கூட்டத்தின் முக்கிய தீவுகளில் காணப்படுகிறது. தீவுச் சங்கிலியின் வடக்கே கிரேட் கோகோ தீவு மற்றும் டேபிள் தீவில் துணையினம் *டைகுருருரிஃபார்மிசு* ஆகும்.  

அந்தமான் கரிச்சான் சுமார் 29 செ.மீ. நீளமுடையது. துணையினமான பெரிய *டைகுருரிஃபார்மிசு* சுமார் 35 செ.மீ நீளம் வரை வளரக்கூடியது. இதனுடைய வால் நன்கு பிளவுபட்டும், அலகானது கருப்பு நிறமாகக் காணப்படுகிறது. சிறகுகள் கருப்பு (பழுப்பு நிற முதன்மையானவை தவிர) நிறத்துடன் பசுமையாக பளபளவெனக் காணப்படும். பால் ஈருருமை தன்மைக் காணப்படுகிறது. பெண் பறவையானது சிறியதாகவும், வால் பிளவானது குறுகியதாகவும் காணப்படும்.  

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல ஈரமான மான்ட்டேன் காடுகளாகும். கரிச்சான் குருவி வாழ்விடம் இழப்பால் அச்சுறுத்தப்படுகிறது.
# கோபாலன் கஸ்தூரி


**கோபாலன் கஸ்தூரி** (*Gopalan Kasturi*) (17 திசம்பர் 1924 - 21 செப்டம்பர் 2012) ஓர் இந்திய பத்திரிகையாளர் ஆவார் . இவர் 1965 முதல் 1991 வரை தி இந்துவின் ஆசிரியராகப் பணியாற்றினார். இந்துவின் வரலாற்றில் இன்றுவரை, இவர் செய்தித்தாளின் மிக நீண்ட காலம் பணியாற்றிய ஆசிரியர் ஆவார்.  

## தனிப்பட்ட வாழ்க்கை
கஸ்தூரி, 1924 திசம்பர் 17 அன்று சென்னையில் க. கோபாலன்- இரங்கநாயகி தம்பதியருக்கு பிறந்தார். கஸ்தூரி குடும்பத்தின் தலைவரான எஸ். கஸ்தூரி ரங்க ஐயங்கரின் பேரன் ஆவார். இவர் பிறப்பதற்கு ஓராண்டுக்கு முன்பு இவரது தாத்தா இறந்தார். இவர், சென்னை, மாநிலக் கல்லூரியில் பட்டம் பெற்றார். பின்னர், குடும்ப செய்தித்தாளான தி இந்துவில் சேர்ந்தார்.  

இவர், கமலா என்பவரை மணந்தார். இவர்களுக்கு க. பாலாஜி, க. வேணுகோபால் என்ற இரண்டு மகன்களும் லட்சுமி ஸ்ரீநாத் என்ற ஒரு மகளும் உள்ளனர். இவரது மூத்த சகோதரரான, கோ. நரசிம்மன், 1959 முதல் 1977 வரை இந்துவில் நிர்வாக இயக்குனராகப் பணியாற்றினார்.  

## ஆசிரியர்

இவர், 1965ஆம் ஆண்டில் இந்துவின் ஆசிரியர் சௌ. பார்த்தசாரதியின் சிறுவயது இறப்புக்குப் பின்னர் ஆசிரியரானார். இவர், 1965 முதல் 1991 வரை அதன் ஆசிரியராகப் பணியாற்றினார். 1991இல் ஓய்வு பெற்றார். இவருக்குப் பிறகு ந. இரவி ஆசிரியரானார்.  

## இறப்பு

கஸ்தூரி, 2012 செப்டம்பர் 21 அன்று தனது 88 வயதில் சென்னையில் உள்ள தனது வீட்டில் காலமானார். தி இந்து செய்தித்தாள் நிறுவப்பட்ட 134 வது ஆண்டு நிறைவுக்கு ஒரு நாள் கழித்து இவரது மரணம் ஏற்பட்டது.  
## இதையும் காண்க

- எ. இரங்கசுவாமி ஐயங்கார்
- சௌ. பார்த்தசாரதி
- கஸ்தூரி பாலாஜி
- கோ. நரசிம்மன்
- க. கோபாலன்
- மு. வீரராகாவாச்சாரியார்
- எஸ். கஸ்தூரி ரங்க ஐயங்கார்
- சீ. இரங்கசுவாமி ஐயங்கார்
- சீ. இரங்கராஜன்
- கஸ்தூரி சீனிவாசன்
# கோ. நரசிம்மன்


**கோபாலன் நரசிம்மன்** (*Gopalan Narasimhan*) (28 பிப்ரவரி 1916 - 5 ஜூலை 1977) ஓர் இந்திய பத்திரிகையாளரும், தொழில்முனைவோரும் ஆவார். இவர் 1959 முதல் 1977 இல் தான் இறக்கும் வரை தி இந்து பத்திரிக்கையின் நிர்வாக இயக்குநராகப் பணியாற்றினார். இந்து ஆங்கில நாளிதழின் முதன்மை ஆசிரியரான என். ராம் என்பவரின் தந்தையாவார் .  

## ஆரம்ப கால வாழ்க்கை

நரசிம்மன், சென்னையில் பிப்ரவரி 28, 1916 அன்று க. கோபாலன் -இரங்கநாயகி ஆகியோருக்கு பிறந்தார். கோபாலன் கஸ்தூரி இவரது இளைய சகோதரனாவார்.  

இவர், சென்னை, மாநிலக் கல்லூரியில் பட்டம் பெற்றார். பின்னர், தனது சிறு வயதிலேயே இந்துவில் சேர்ந்தார். 1937 முதல் 1959 வரை இந்துவின் மேலாளராக இருந்தார். 1959 இல் இவரது மாமா கே. சீனிவாசன் இறந்தபோது, நரசிம்மன் பத்திரிக்கையின் நிர்வாக இயக்குநரானார்.  

## தொழில்

இவர், 1959 முதல் 1977 வரை இந்துவின் நிர்வாக இயக்குநராகப் பணியாற்றினார். 1956-57 காலப்பகுதியில் இந்திய மற்றும் கிழக்கு செய்தித்தாள் சங்கத்தின் (ஐ.என்.எஸ்) தலைவராகவும், 1955 முதல் 1959 வரை இந்தியாவின் தணிக்கை பணியகத்தின் தலைவராகவும், பிரஸ் இன்ஸ்டிடியூட் ஆப் இந்தியா, ஆசியப் பத்திரிகை ஆகியவற்றின் அறக்கட்டளையின் இயக்குநராகவும் பணியாற்றினார்.  

இவரது மூத்த மகன் என். ராம் 1977 முதல் தி இந்துவின் நிர்வாக-இயக்குநராகவும், 2003 ஜூன் 27 முதல் 2012 ஜனவரி 18 வரை அதன் முதன்மை ஆசிரியராகவும் இருந்தார். இவரது இளைய மகன் ந. இரவி 1991 &ndash; 2003 வரை முதன்மை ஆசிரியராகப் பணியாற்றினார்.  

## இறப்பு
நரசிம்மன் ஜூலை 5, 1977 அன்று 61 வயதில் மெட்ராஸில் மாரடைப்பால் இறந்தார்.  
## இதையும் காண்க

- எ. இரங்கசுவாமி ஐயங்கார்
- சௌ. பார்த்தசாரதி
- கஸ்தூரி பாலாஜி
- கோபாலன் கஸ்தூரி
- க. கோபாலன்
- மு. வீரராகாவாச்சாரியார்
- எஸ். கஸ்தூரி ரங்க ஐயங்கார்
- சீ. இரங்கசுவாமி ஐயங்கார்
- சீ. இரங்கராஜன்
- கஸ்தூரி சீனிவாசன்
# கஸ்தூரி பாலாஜி

இந்து அலுவலகம்]]  
**கஸ்தூரி பாலாஜி** (*Kasturi Balaji*) (பிறப்பு 1955) ஒரு இந்திய இதழியலாளரும், வெளியீட்டாளரும் ஆவார். இவர் மார்ச் 20, 2010 முதல் தி இந்துவின் நிர்வாக இயக்குநராக உள்ளார்  

## ஆரம்ப கால வாழ்க்கை

பாலாஜி, 1955 இல் கோ. கஸ்தூரி - கமலா ஆகியோருக்கு பிறந்தார். சென்னை, இலயோலாக் கல்லூரியில் வணிகவியலிலும், பின்னர் மும்பை பல்கலைக்கழகத்தில் முதுகலை வணிக மேலாண்மை பட்டமும் பெற்றார்.  

## தொழில்

பாலாஜி, 1977இல் தி இந்துவில் சேர்ந்தார். 1991 வரை இவர் செய்தித்தாள் மற்றும் பத்திரிகைத் தயாரிப்புடன் தொடர்பிலிருந்தார். மை உற்பத்தி ஆலை அமைப்பதில் இவர் முக்கியப் பங்கு வகித்தார்.  

1991 முதல் 2000 வரை, பாலாஜி சங்க கிராபிக்ஸ் பிரைவேட் லிமிடெட் நிறுவனத்தின் நிர்வாக இயக்குநராகவும், 2000 முதல் 2010 வரை, தி இந்து பத்திரிகையை வெளியிட்ட கஸ்தூரி அண்ட் சன்ஸ் லிமிடெட் நிறுவனத்தின் இயக்குநராகவும் பணியாற்றினார். இவர் உற்பத்தி, ஈடிபி, கணக்குகள், விநியோகம் ஆகியவற்றை கவனித்து வருகிறார்.  
## இதையும் காண்க

- எ. இரங்கசுவாமி ஐயங்கார்
- சௌ. பார்த்தசாரதி
- கோ. நரசிம்மன்
- கோபாலன் கஸ்தூரி
- க. கோபாலன்
- மு. வீரராகாவாச்சாரியார்
- எஸ். கஸ்தூரி ரங்க ஐயங்கார்
- சீ. இரங்கசுவாமி ஐயங்கார்
- சீ. இரங்கராஜன்
- கஸ்தூரி சீனிவாசன்
# மடுவு


**மடுவு** அல்லது **மறு** (*Maduvu*) என்பது மான் கொம்பால் உருவாக்கப்பட்ட ஒரு போர்க் கருவி ஆகும். இது தமிழர் தற்காப்புக் கலையில் பயன்படுத்தப்படும் ஒரு போர்க் கருவி ஆகும்.  

## மான் கொம்பு ஆயுதம்

சிலம்பத்தில் மான் கொம்பை ஆயுதமாக பயன்படுத்தி உள்ளனர். ஏனெனில் இந்த மான் கொம்பினை வாள் வைத்து எளிதில் வெட்ட முடியாது. அதனால் அவற்றை கேடயமாகப் பயன்படுத்தவும், அதன் கூரான பகுதியைக் கொண்டு எதிரியைத் தாக்கவும் முடியும். இந்த மான் கொம்பில் கேடயம் மற்றும் ஈட்டி பொருத்தியும் பயன்படுத்தியுள்ளனர்.  

## மான்

இந்த ஆயுதத்தில் பயன்படுத்தப்படும் கொம்பானது புல்வாய் (Blackbuck) என்னும் வகையைச் சேர்ந்த மானில் இருந்து கிடைப்பது ஆகும். அதில் ஆண் மானின் பெயர் இரலை பெண் மானின் பெயர் கலை. இந்த மான் இனம் தமிழ்நாட்டில் நாகப்பட்டினம் மாவட்டத்தில் உள்ள திருமறைக்காடு பகுதியில் அதிகமாகக் காணப்பட்டது. இந்த மானுக்கு திருகுமான், வெளிமான், முருகுமான் என்ற பல்வேறு தமிழ் பெயர்களும் உண்டு. இவை, உலகில் அழகிய கொம்புகளை உடைய முதல் 10 வகை மான் இனங்களில், 7 ஆவது இடத்தைப் பெற்றுள்ளன.
# அந்தமான் சின்னான்


**அந்தமான் சின்னான்** *(Andaman bulbul)(பிராக்கிபோடியசு பசுகோபிளேவெசென்சு)* என்பது புல்புல் குடும்பமான பேசெரின் பறவைகளைச் சார்ந்த சிற்றினமாகும். இது அந்தமான் தீவுகளில் மட்டுமே காணக்கூடிய அகணிய உயிரியாகும். இது ஆலிவ்-மஞ்சள் சிறகுகளைக் கொண்டுள்ளது. தலையின் பெரும்பகுதி ஆலிவ் நிறமுடையது. இது சிறிய பெர்ரி பழங்களை உணவாக உட்கொள்வதோடு பூச்சிகளையும் உண்ணும்.  

2008ஆம் ஆண்டு வரை, அந்தமான் புல்புல் கருப்பு தலை சின்னானின் கிளையினமாக கருதப்பட்டது.
# முதுகெலும்பி தொல்லுயிரியல் மற்றும் தொல்மானிடவியல் நிறுவனம்

**முதுகெலும்பி தொல்லுயிரியல் மற்றும் தொல்மானிடவியல் நிறுவனம்** (*Institute of Vertebrate Paleontology and Paleoanthropology*) சீனாவில் ஓர் ஆராய்ச்சி நிறுவனமாகவும் புதைபடிவங்களுக்கான சேகரிப்பு களஞ்சியமாகவும் திகழ்கிறது. இங்கு பல டைனோசர் மற்றும் பறக்கும் பல்லி மாதிரிகள் சேகரித்து வைக்கப்பட்டுள்ளன. நிறுவனத்தின் பெயர் குறிப்பிடுவது போல இங்கு புவியியல் ஆராய்ச்சித் தலைப்புகளும் மனித வரலாற்றுக்கு முந்தைய காலங்கள் தொடர்பான ஆய்வுகளும் மேற்கொள்ளப்படுகின்றன.  

சீனநாட்டின் பீகிங் நகரத்தில் அமைந்துள்ள இந்த நிறுவனம் சீன அறிவியல் அகாடமியின் கீழ் அதன் சொந்த நிறுவனமாக 1929 ஆம் ஆண்டில் செனோசோயிக் ஆராய்ச்சி ஆய்வகத்திலிருந்து வளர்ந்தது. இந்நிறுவனத்தின் பணியாளர்கள் 1986 ஆம் ஆண்டு முதல் 1991 ஆம் ஆண்டு வரை சீனா-கனடா டைனோசர் திட்டத்தில் பங்கேற்று 1999 ஆம் ஆண்டு முதல் 2005 ஆம் ஆண்டு வரையிலான காலத்தில் இயற்கை மற்றும் அறிவியல் சார்ந்த நாற்பத்தைந்து கட்டுரைகளை எழுதினார்கள். சி.சி. யங் என்றும் அழைக்கப்படும் யாங் சோங்சியான், தோங் சிமிங்கு, மீமான் சாங்கு மற்றும் சாவோ சியிசின் ஆகியோர் குறிப்பிடதக்க சில தொல்லுயிரியல் ஆராய்ச்சியாளர்களாவர்.
# மின்நுண்புழைத்தன்மை


**மின்நுண்புழைத்தன்மை** (Electrocapillarity) அல்லது **மின்நுண்புழையேற்ற நிகழ்வுகள்** (Electrocapillary phenomena) என்பது எந்த ஒரு மின்வாயிலும் ஏற்படும் மின்வாய் அழுத்த மாறுபாடு அல்லது மின்பகுளிக் கரைசலின் இயைபு அல்லது செறிவில் ஏற்படும் மாற்றங்களின் காரணமாக ஏற்படும் மாற்றங்கள் அல்லது சொட்டும் பாதரச மின்முனையின் மேற்பரப்பு ஆற்றல் அல்லது மேற்பரப்பு இழுவிசையில் ஏற்படும் மாற்றங்கள் ஆகும். மின்நுண்புழைத்தன்மை என்ற சொல் பாதரச மின்வாயில் பரப்பு இழுவிசை காரணமாக ஏற்படும் மாற்றத்தை பாதரசத்தின் நுண்புழை நுழைவை வைத்து விவரிக்கப் பயன்படுகிற முறையைக் குறிக்கிறது. இந்த நிகழ்வானது, மின் இரட்டை அடுக்கின் கட்டமைப்பின் மாதிரிகளைப் புரிந்துகொள்வதற்கும் சரிபார்ப்பதற்கும் வரலாற்று முக்கியத்துவம் வாய்ந்த பங்களிப்பாகும். நிகழ்வுகள் மின்வினைவேகவியல் மற்றும் கூழ்ம வேதியியல் நிகழ்வுகளுடன் தொடர்புடையவை ஆகும்.  

## மேற்பரப்பு இழுவிசை
பரப்பு இழுவிசையை (டைன் செ.மீ <sup>-1</sup> ), நுண்புழை உயர்வு முறையின் சமன்பாட்டைப் பயன்படுத்துவதன் மூலம் கணக்கிடலாம் (தொடர்பு கோணம் Ө → 0 எனும் போது):  

<math>St = \frac{h \cdot r \cdot g \cdot d}{2}</math>  

- h (செ.மீ) என்பது நுண்புழைக் குழாயில் பாதரசத்தம்பத்தின் உயரம்
- r (செ.மீ) என்பது நுண்புழை ஆரம்
- g என்பது ஈர்ப்பு காரணமான முடுக்கம் ஆகும்.
- d (g cm <sup>−3</sup> ) என்பது பாதரசத்தின் அடர்த்தி

மின்சுற்றானது பாதரச மின்வாயை நல்லியல்பு முனைவுத்தன்மை கொண்ட மின்வாயாகவும் மற்றும் முனைவுறுத்தலுக்கு உட்படாத மின்வாயை குறியீட்டு மின்வாயாகவும் கொண்டுள்ளது. இதன் காரணமாக வெளியிலிருந்து மின்னழுத்தம் செலுத்தப்படும் போது பாதரசம்/கரைசலின் திரவ இடைமுகமானது மாற்றப்படுகிறது.
# விவேகானந்தா உடற்பயிற்சிக்கூடம்

**விவேகானந்தா உடற்பயிற்சிக்கூடம்** (*Vivekananda Byamagar*) இந்தியாவின் திரிபுரா மாநிலத்தின் தலைநகரமான அகர்த்தலாவிலுள்ள ஓர் உடற்பயிற்சிக்கூடமாகும். விவேகானந்தா பையோமகர் என்று அழைக்கப்படும் இது அகர்த்தலா நகரத்தின் பழமையான உடற்பயிற்சி கூடமாக கருதப்படுகிறது.  

1950 ஆம் ஆண்டுகளில் இங்கு மல்யுத்தம், உடற்கட்டமைப்பு மற்றும் பாரம் தூக்குதல் போன்ற விளையாட்டுகளுக்கு மட்டுமே பயிற்சியளிக்கப்பட்டது. துலால் தெபார்மா மற்றும் பிரணாப் மசூம்தர் போன்ற சில நல்ல பாரம் தூக்கும் வீர்ர்களும் இங்கு உருவானார்கள்.  

1964 ஆம் ஆண்டு அரியானாவைச் சேர்ந்த துலீப் சிங் சீருடற்பயிற்சி விளையாட்டின் பயிற்சியாளராக வந்தபோதுதான் சீருடற்பயிற்சி விளையாட்டு தற்செயலாக இங்கு தொடங்கியது.  

மந்து தேப்நாத், பாரத் கிசோர், தெப்பார்மேன், என்.என். தேய், பலராம் சில், மதுசூதன் சாகா, உலோபமுத்ரா கோசு, ரத்தன் தேப்நாத்து, மணிகா தேப்நாத்து, கல்பனா தேப்னாத்து, பிசுவேசுவர் நந்தி, அபு சில், தீபா கர்மாகர் போன்ற குறிப்பிடத்தக்க சீருடற்பயிற்சி விளையாட்டு வீர்ர்களை இந்த உடற்பயிற்சி நிறுவனம் உருவாக்கியுள்ளது.
# ரங்கசாமியின் நான்காவது அமைச்சரவை


2021 புதுச்சேரி சட்டமன்றத் தேர்தலுக்குப் பிறகு, ந. ரங்கசாமி 2021 மே 7 அன்று புதுச்சேரி முதல்வராக பதவியேற்றார். 2021 மே 25 தேதியிட்ட புதுச்சேரி அரசாணை அறிவிப்பின்படி, அமைச்சரவையில் அமைச்சர்களாக ஏ. நமச்சிவயம், கே. லட்சுமிநாராயணன், சி. தேனீ ஜெயக்குமார், சந்திர பிரியங்கா, ஏ. கே. சாய் ஜே. சரவணக்குமார் ஆகியோரை அமைச்சர்களாக நியமிக்கபட்டனர்.  

ரங்கசாமி அமைச்சரவையில் லட்சுமிநாராயணன், டி. தேனி ஜெயக்குமார், சந்திர பிரியங்கா ஆகியோர் என். ஆர். காங்கிரஸ் கட்சியைச் சேர்ந்தவர்கள். மீதமுள்ளவர்கள் பாஜகவைச் சேர்ந்தவர்கள், புதுச்சேரி ஒன்றியப் பிரதேச அமைச்சரவையில் பா. ஜ. கட்சி இடம் பெற்றிருப்பது இதுவே முதல் முறை. அமைச்சரவையில் சந்திர பிரியங்கா இடம்பெற்றிருப்பதானதன் மூலமாக 41 ஆண்டுகளுக்குப் பிறகு அமைச்சரவையில் ஒரு பெண் உறுப்பினர் இடம்பெற்றிருப்பது மற்றொரு முக்கிய விசயமாகும்.  

## முதல்வரும் அமைச்சர்களும்
| 1. | **ந. ரங்கசாமி**
முதல் அமைச்சர் | தட்டாஞ்சாவடி | * கூட்டுறவு
* வருவாய் மற்றும் கலால்.
* பொது நிர்வாகம்.
* சுகாதாரம் மற்றும் குடும்ப நலன்.
* இந்து சமய நிறுவனங்கள்.
* வக்ஃப் வாரியம்.
* உள்ளாட்சி நகர மற்றும் கிராம ஒருங்கமைப்பு
* துறைமுகம்.
* அறிவியல், தொழில்நுட்பம் மற்றும் சுற்றுச்சூழல்.
* தகவல் மற்றும் விளம்பரம்.
* பிற துறைகள் எந்த அமைச்சருக்கும் ஒதுக்கப்படவில்லை | என்.ஆர்.கா |  |
| --- | --- | --- | --- | --- | --- |
| **அமைச்சரவை அமைச்சர்கள்** |  |  |  |  |  |
| 2. | **நமச்சிவாயம்** | மண்ணாடிப்பட்டு | * உள்துறை.
* மின்சாரம்.
* தொழில்கள் மற்றும் வணிகம்.
* கல்வி (பள்ளிக் கல்வி உயர்கல்வி).
* விளையாட்டு மற்றும் இளைஞர் விவகாரங்கள்.
* முன்னாள் படைவீரர் நலன் | பாஜக |  |
| 3. | **கே. இலட்சுமிநாராயணன்** | ராஜ் பவன் | * பொதுப்பணி.
* சுற்றுலா மற்றும் உள்நாட்டு விமான போக்குவரத்து.
* மீன்வளம் மற்றும் மீனவர் நலன்.
* சட்டம்.
* தகவல் தொழில்நுட்பம்.
* எழுதுபொருள் மற்றும் அச்சுத்துறை. | என்.ஆர்.கா |  |
| 4. | **சி. தேனீ ஜெயக்குமார்** | மங்கலம் | * வேளாண்மை.
* கால்நடை பராமரிப்பு மற்றும் விலங்கு நலன்.
* வனம் மற்றும் வனவிலங்கு.
* சமூக நலம்.
* பிற்படுத்தப்பட்டோர் நலன்.
* மகளிர் மற்றும் குழந்தைகள் நலம். | என்.ஆர்.கா |  |
| 5. | **சந்திர பிரியங்கா** | நெடுங்காடு | * போக்குவரத்து.
* ஆதிதிராவிடர் நலம்.
* வீட்டுவசதி.
* தொழிலாளர் நலம் மற்றும் வேலைவாய்ப்பு.
* கலை மற்றும் பண்பாடு.
* பொருளாதாரம் மற்றும் புள்ளியியல். | என்.ஆர்.கா |  |
| 6. | **ஏ. கே. சாய் ஜே. சரவணக்குமார்** | ஊசுடு | * குடிமைப் பொருள் வழங்கல் மற்றும் நுகர்வோர் விவகாரங்கள்.
* மாவட்ட ஊரக வளர்ச்சி முகமை
* சமூக மேம்பாடு.
* நகர அடிப்படை சேவைகள்.
* தீயணைப்பு
* சிறுபான்மை விவகாரங்கள். | பாஜக | } |
# நாராயணசாமி அமைச்சரவை


வே. நாராயணசாமி 2016 சூன் 6 அன்று புதுச்சேரி முதல்வராக பதவியேற்றார். அமைச்சர்களின் பட்டியல் பின்வருமாறு:  

## அமைச்சர்கள்
2016 சூன் 6 அன்று அமைச்சர்கள் பதவியேற்றனர்:  
| வ. எண். | பெயர் | ஒதுக்கப்பட்ட துறைகள் மற்றும் பணிகள் (அமைச்சுகள்) | கட்சி |  |  |
| --- | --- | --- | --- | --- | --- |
| 1 | **வே. நாராயணசாமி**
முதல் அமைச்சர் | * திட்டமிடல் மற்றும் நிதி
* பொது நிர்வாகம்
* உள்துறை | * இந்து சமய நிறுவனங்கள்
* நீர்ப்பாசனம் மற்றும் வெள்ள கட்டுப்பாடு
* சட்டம் | இ.தே.கா. |  |
| 2 | **காலியாக உள்ளது**
அமைச்சர் | * பொதுப்பணி உள்ளிட்ட பொது சுகாதாரத் துறை
* உள்ளாட்சி நிர்வாகம்
* கலால்
* நகரம் மற்றும் கிராம திட்டமிடல் | * கால்நடை வளர்ப்பு
* பொருளாதாரம் மற்றும் புள்ளியியல்
* எழுதுபொருள் மற்றும் அச்சகம் |  |  |
| 3 | **மல்லாடி கிருஷ்ணாராவ்**
அமைச்சர் | * சுகாதாரம் மற்றும் குடும்ப நலன்
* சுற்றுலா மற்றும் உள்நாட்டு விமான போக்குவரத்து
* மீன்வளம்
* வீட்டுவசதி | * விளையாட்டு மற்றும் இளைஞர் விவகாரங்கள்
* கலை மற்றும் பண்பாடு
* அறிவியல் மற்றும் தொழில்நுட்பம் | இதேகா |  |
| 4 | **எம். கந்தசாமி**
அமைச்சர் | * சமூக நலன்
* மகளிர் மற்றும் குழந்தைகள் மேம்பாடு
* ஆதிதிராவிடர் நலன்
* பிற்படுத்தப்பட்டோர் நலன்
* கூட்டுறவு | * குடிமைப் பொருள் வழங்கல் மற்றும் நுகர்வோர் விவகாரங்கள்.
* தொழிலாளர் மற்றும் வேலைவாய்ப்பு
* மாசு கட்டுப்பாடு
* அறிவியல், தொழில்நுட்பம் மற்றும் சுற்றுச்சூழல்
* துறைமுகம் | இதேகா |  |
| 5 | **எம். ஓ. எச். எப். ஷாஜகான்**
அமைச்சர் | * வருவாய்
* தொழில்கள் மற்றும் வணிகம்
* போக்குவரத்து
* தகவல் தொழில்நுட்பம் | * வனம்
* வக்ஃப் வாரியம்
* சிறுபான்மை விவகாரங்கள் | இதேகா |  |
| 6 | **ஆர். கமலக்கண்ணன்**
அமைச்சர் | * மின்சாரம்
* கல்வி (பள்ளிக் கல்வி உயர்கல்வி).
* வேளாண்மை
* மாவட்ட ஊரக வளர்ச்சி முகமை | * சமூக வளர்ச்சி
* தீயணைப்பு
* முன்னாள் படைவீரர் நலன் | இதேகா | } |
# பார்த்தசாரதி ஐய்யங்கார்

**கே. எஸ். பார்த்தசாரதி ஐயங்கார்** (*K. S. Parthasarathy Iyengar*) (1 மே 1903 - 13 ஜூலை 1983) பார்த்தசாரதி ஐய்யங்கார் எனவும் அழைக்கப்படும் இவர் தென்னிந்திய மாநிலமான தமிழ்நாட்டிலிருந்த ஓர் வழக்கறிஞரும், காவல்துறை அதிகாரியுமாவார். இவர் பாலியல் பற்றி எழுதும் திறனுக்காகவும் அறியப்பட்டார்.  

## ஆரம்ப கால வாழ்க்கை
இவர், திருச்சிராப்பள்ளி மாவட்டத்தில் குலுமணி என்ற கிராமத்தில் மிராசுதார் கே. சி. சீனிவாச ஐயங்கார் என்பவருக்கு இரண்டாவது மகனாகப் பிறந்தார். பின்னர், சென்னை சட்டக் கல்லூரியில் படித்தார்.  

## தொழில்
இவர், வழக்கறிஞர் சர் அல்லாடி கிருஷ்ணசாமி ஐயரின் கீழ் ஒரு பயிற்சியாளராக தனது வாழ்க்கையைத் தொடங்கி 1926இல் பேரரசின் காவல் சேவைக்கு தேர்வு செய்யப்பட்டார். இவர் தஞ்சாவூர் பகுதிக்கு அனுப்பப்பட்டார். அங்கு இவர் காவல்துறை கண்காணிப்பாளர் (எஸ்.பி), துணை காவல் கண்காணிப்பாளர் (டி.ஐ.ஜி), சென்னை காவல்துறை ஆணையர் பதவிவரை உயர்ந்தார்.  

திருவிதாங்கூர் மாநிலத்தில் காவல்துறைத் தலைவராக நியமிக்கப்பட்ட இவர் 1944-1947 வரை அங்கு பணியாற்றினார். திருவிதாங்கூரில் உள்ள தொழிலாளர்களின் புன்னப்பரா-வயலார் போராட்டத்தை அடக்குவதற்கு இவர் திவானுடன் இணைந்து பணியாற்றினார். எவ்வாறாயினும், பிரித்தானிய ஆட்சியிலிருந்து இந்தியா சுதந்திரம் பெற்றபோது, இவர் சென்னை மாகாணத்துக்குத் திரும்ப விரும்பினார், பொதுநலவாய இராச்சியத்தில் பணியாற்ற பிரித்தானிய அதிகாரிகள் அளித்த வாய்ப்பை நிராகரித்தார்.  

1958 ஆம் ஆண்டில், இவர் தில்லிக்குச் சென்று இரயில்வே பாதுகாப்புப் படையின் தலைமை இயக்குநர் பதவிக்கு நியமிக்கப்பட்டு அமைப்பை உருவாக்கினார். இரயில்வே கண்காணிப்புக் குழு வாரியத்தின் இயக்குநராகவும், ஒன்றிய பொது சேவை ஆணையத்தின் பகுதிநேர உறுப்பினராகவும் இருந்தார்.  

## ஓய்வு
ஓய்வு பெற்றதும், சமூக சேவைக்காக தன்னை அர்ப்பணிக்க சென்னைக்கு திரும்பினார் . 13 ஜூலை 1983 அன்று தனது 80 வயதில் காலமானார்.
# சௌ. பார்த்தசாரதி

**சௌந்தரராஜ ஐயங்கார் பார்த்தசாரதி** (*Soundararaja Iyengar Parthasarathy*) 1959 முதல் 1965 வரை தி இந்துவின் தலைமை தொகுப்பாசிரியராக பணியாற்றிய ஒரு இந்தியப் பத்திரிகையாளர் ஆவார்.  

## ஆரம்ப கால வாழ்க்கை
பார்த்தசாரதி, பிரித்தானிய இந்தியாவின் சென்னையில் அரசு ஊழியர் எஸ். சௌந்தரராஜ ஐயங்காருக்கு இரண்டாவது மகனாகப் பிறந்தார். இவர், இந்திய அரசு ஊழியரும், நிர்வாகியுமான சௌ. சீனிவாச ராகவையங்காரின் தம்பியும், எஸ். கஸ்தூரி ரங்க ஐயங்காரின் மூத்த சகோதரரும் ஆவார். பார்த்தசாரதி சென்னையில் தனது கல்வியைப் பெற்றார். பின்னர், செப்டம்பர் 1924 இல் தி இந்துவில் துணை ஆசிரியராக சேர்ந்தார்.  

## தொழில்
இவர், படிப்படியாக இந்துப் பத்திரிக்கையின் உதவி ஆசிரியரானார். 1959இல் அதன் தலைமை ஆசிரியர் கஸ்தூரி சீனிவாசனின் மரணத்தின் பின்னர், கோ. நரசிம்மனுடன் நிர்வாக-இயக்குநராக இருந்தபோது இவர் அதன் தலைமை ஆசிரியரானார். இவர், 1965 இல் தான் இறக்கும் வரை தலைமை ஆசிரியராகப் பணியாற்றினார். மிதமான பார்வைகளுக்கு பெயர் பெற்றவர். இவர் ஆசிரியராக இருந்த காலத்தில், செய்தித்தாள் ஒரு பாதுகாப்பான பாதையைப் பின்பற்றி சர்ச்சையைத் தவிர்த்தது.  

## இறப்பு
பார்த்தசாரதி, 1965 இல் இறந்தார். இவருக்குப் பிறகு கோபாலன் கஸ்தூரி இந்துவின் தலைமை ஆசிரியராக இருந்தார்.  
## இதையும் காண்க

- எ. இரங்கசுவாமி ஐயங்கார்
- கஸ்தூரி பாலாஜி
- கோ. நரசிம்மன்
- கோபாலன் கஸ்தூரி
- க. கோபாலன்
- மு. வீரராகாவாச்சாரியார்
- எஸ். கஸ்தூரி ரங்க ஐயங்கார்
- சீ. இரங்கசுவாமி ஐயங்கார்
- சீ. இரங்கராஜன்
- கஸ்தூரி சீனிவாசன்
# மண்டு தேப்நாத்து



**மண்டு தேப்நாத்து** (*Mantu Debnath*) இந்தியாவின் திரிபுரா மாநிலத்தின் தலைநகரமான அகர்த்தலாவைச் சேர்ந்த ஒரு சீருடற்பயிற்சி விளையாட்டு வீரராவார். மோண்டு தேப்நாத் என்றும் இவர் பெயர் உச்சரிக்கப்படுகிறது.  

தேசிய அளவிலான போட்டிகளில் இவர் தங்கப் பதக்கங்கள் வென்றுள்ளார்.  

சீருடற்பயிற்சி விளையாட்டில் இவர் செய்த சாதனைகளுக்காக இந்திய அரசாங்கம் 1975 ஆம் ஆண்டு மோண்டு தேப்நாத்திற்கு அருச்சுனா விருதை வழங்கி சிறப்பு சேர்த்தது. சாம் லாலுக்குப் பின்னர் சீருடற்பயிற்சி விளையாட்டுக்காக அருச்சுனா விருது பெற்ற இரண்டாவது இந்தியர் என்ற பெருமையும் இவருக்கு உண்டு. திரிபுராவில் அருச்சுனா விருது பெற்ற முதலாவது நபர் மோண்டு தேபநாத் என்பது இவருக்குக் கிடைத்த கூடுதல் பெருமையாகும். அரியானா மாநிலத்தைச் சேர்ந்த தலிப் சிங் தேப்நாத்திற்கு பயிற்சியாளராக இருந்தார்.  
## இவற்றையும் காண்க
- இந்தியாவில் சீருடல்பயிற்சி
- அருச்சுனா விருது
- திரிபுரா
# எ. இரங்கசுவாமி ஐயங்கார்


**எ. இரங்கசாமி ஐயங்கார்** (*A. Rangaswami Iyengar*) (ஜூலை 1877 - பிப்ரவரி 4, 1934) ஓர் இந்திய பத்திரிகையாளரும், வழக்கறிஞரும், அரசியல்வாதியுமாவார். இவர் மத்திய சட்டமன்ற உறுப்பினராகவும், 1928 முதல் 1934 இல் தான் இறக்கும் வரை தி இந்துவின் முதன்மை ஆசிரியராகவும் பணியாற்றினார். இவர் எஸ். கஸ்தூரி ரங்க ஐயங்காரின் மருமகனாவார்.  

## ஆரம்ப கால வாழ்க்கை

இரங்கசாமி ஐயங்கார் 1877 ஜூலையில் அப்போதைய தஞ்சை மாவட்டத்தில் திருவாரூருக்கு அருகிலுள்ள எருகத்தூர் கிராமத்தில் நரசிம்ம அய்யங்காருக்கு பிறந்தார். சென்னையில் சட்டம் பயின்றார். படிப்பு முடிந்ததும் மதராசு உயர்நீதிமன்றத்தில் வழக்கறிஞராகப் பயிற்சி பெற்றார்.  

## தொழில்

1905 ஆம் ஆண்டில் கஸ்தூரி ரங்க ஐயங்கார் தி இந்துவை வாங்கியபோது, இவரை உதவி ஆசிரியராக நியமித்தார். இவர் 1905 முதல் 1915 வரை பத்திரிக்கையின் உதவி ஆசிரியராகப் பணியாற்றினார். நிறுவனத்தின் மற்றொரு வெளியீடான சுதேசமித்ரனின் விவகாரங்களை நிர்வகிக்க உதவி ஆசிரியர் பணியிலிருந்து விலகினார் . பின்னர், சுயாட்சிக் கட்சியில் சேர்ந்து 1925 முதல் 1927 வரை அதன் பொதுச் செயலாளராகவும் பணியாற்றினார்.  

இரங்கசாமி, 1923 மற்றும் 1926 ஆம் ஆண்டுகளில் தொடர்ச்சியாக இரண்டு முறை மத்திய சட்டமன்றத்திற்குத் தேர்ந்தெடுக்கப்பட்டார். எஸ். இரங்கசாமி ஐயங்கார் 1926 இல் இறந்தபோது, இவர், தி இந்துவுக்குத் திரும்பி 1928 முதல் 1934 வரை அதன் முதன்மை ஆசிரியராகப் பணியாற்றினார் முதன்மை ஆசிரியராக இருந்த காலத்தில், இவர் 1931 இல் இலண்டனில் நடைபெற்ற இரண்டாவது வட்டமேசை மாநாட்டின் பிரதிநிதிகளில் ஒருவராக இருந்தார்.  

## இறப்பு

இவர், 1934 இல் இறந்தார். இவருக்குப் பிறகு தி இந்து பத்திரிகையின் முதன்மை ஆசிரியராக கஸ்தூரி சீனிவாசன் இருந்தார்.  

## இதையும் காண்க

- சௌ. பார்த்தசாரதி
- கஸ்தூரி பாலாஜி
- கோ. நரசிம்மன்
- கோபாலன் கஸ்தூரி
- க. கோபாலன்
- மு. வீரராகாவாச்சாரியார்
- எஸ். கஸ்தூரி ரங்க ஐயங்கார்
- சீ. இரங்கசுவாமி ஐயங்கார்
- சீ. இரங்கராஜன்
- கஸ்தூரி சீனிவாசன்

## படைப்புகள்

- 
-
# தோட்டா தரணி



**தோட்டா தரணி** என்பவர் ஒரு இந்திய திரைப்பட கலை இயக்குநர் மற்றும் தயாரிப்பு வடிவமைப்பாளர் ஆவார், இவர் முக்கியமாக தமிழ் , தெலுங்கு, மலையாளம் மற்றும் இந்தித் திரைப்படங்களில் பணியாற்றியுள்ளார் . 2013 ஆம் ஆண்டு நிலவரப்படி, அவர் இரண்டு தேசிய திரைப்பட விருதுகள், இரண்டு தென்னிந்திய பிலிம்பேர் விருதுகள் மற்றும் நான்கு தமிழ்நாடு மாநில திரைப்பட விருதுகளை வென்றுள்ளார். அவரது படைப்புகளில் ஓவியங்கள், சுவரோவியங்கள், காகித படத்தொகுப்புகள், மரத் தொகுப்புகள், அமைப்புகள் மற்றும் பல உள்ளன.  

## திரைப்பட வாழ்க்கை
தோட்டா தரணி தனது தந்தைக்கு உதவி செய்யும் போது பன்னிரண்டு வயதிலிருந்தே மேடை வடிவமைப்பு கலையில் ஈடுபட்டுள்ளார். நாயகன் மற்றும் இந்தியன் படங்களில் அவர் செய்த பணிகள் அவருக்கு தேசிய திரைப்பட விருதுகளைப் பெற்றுத் தந்தன. அவரது படைப்புகளில் தெலுங்குத் திரைப்படமான அர்ஜுன், தசாவதாரம், கந்தசாமி மற்றும் லீடர் படங்களுக்கான மதுரை மீனாட்சி கோயிலின் பிரமாண்டமான தொகுப்பு பிரதி அமைக்கப்பட்டுள்ளது. தயாரிப்பு வடிவமைப்பாளராக 100 க்கும் மேற்பட்ட திரைப்படங்களில் பணியாற்றியுள்ளார், இதில் மூன்று வெளிநாட்டு தயாரிப்புகள் உள்ளன: பாண்டிச்சேரி, டெர்னியர் காம்ப்டோயர் டெஸ் இண்டெஸ் (பிரஞ்சு), அனுமன் (பிரஞ்சு) மற்றும் கிளை (இத்தாலியன்).  

கலை இயக்குநராக மட்டுமல்லாமல், தோட்டா தரணி ஒரு தயாரிப்பு வடிவமைப்பாளராகவும், பல்வேறு படங்களின் கலைத்துறையிலும் பணியாற்றியுள்ளார்.  

## பின்னணி
தோட்டா தரணி 1971 ஆம் ஆண்டில் சுவரோவியத்தில் பட்டயப்படிப்பை முடித்தார், பின்னர் அச்சு தயாரிப்பைப் படிக்க பிரான்ஸ் அரசாங்கத்திடம் இருந்து உதவித்தொகை வழங்கப்பட்டது. கூடுதலாக, லண்டன் மற்றும் புது தில்லியில் உள்ள ராயல் காலேஜ் ஆப் ஆர்ட் நிறுவனத்தில் இருந்து அச்சு தயாரிக்கும் படிப்புகளை முடித்தார் .  

## விருதுகள்
### கௌரவிப்பு

- 2001 - பத்மஸ்ரீ
- 2010 - சத்தியபாமா பல்கலைக்கழகத்தில் கெளரவ டாக்டர் பட்டம் ( டி.லிட் )

### சிறந்த கலை இயக்கத்திற்கான தேசிய திரைப்பட விருது

- 1987 - நாயகன்
- 1996 - இந்தியன்
### சிறந்த கலை இயக்குநருக்கான நந்தி விருது

- 1983 - சாகர சங்கமம்
- 1989 - கீதாஞ்சலி
- 2004 - அர்ஜுன்

### சிறந்த கலை இயக்குநருக்கான கேரள மாநில திரைப்பட விருது

- 1991 - அபிமன்யு
### சிறந்த கலை இயக்குநருக்கான தமிழக மாநில திரைப்பட விருது

- 1991 - தளபதி
- 1994 - காதலன்
- 2005 - சந்திரமுகி
- 2007 - சிவாஜி , சிருங்காரம்
### சிறந்த கலை இயக்குநருக்கான விஜய் விருது

- 2007 - சிவாஜி
- 2008 - தசாவதாரம்

## பிற விருதுகள்
- 2025 - செவாலியே விருது
# கிரிஜா சுரேந்திரன்



**கிரிஜா சுரேந்திரன்** (*Girija Surendran*) (பிறப்பு 15 மே 1952) ஓர் இந்திய அரசியல்வாதியும், கேரள சட்டமன்றத்தின் முன்னாள் உறுப்பினருமாவார். அகில இந்திய ஜனநாயக மகளிர் சங்கத்தின் மத்திய குழு உறுப்பினராகவும், இந்தியப் பொதுவுடமைக் கட்சியின் பாலக்காடு மாவட்டக் குழுவின் கேரள மாநிலக் குழு உறுப்பினராகவும் உள்ளார்.  

## தனிப்பட்ட வாழ்க்கை
கிரிஜா, 15 மே 1952 அன்று கே. கிருஷ்ணன்-சி. ஆர். சாவித்ரி ஆகியோருக்கு பிறந்தார். கல்லூரியில் பட்டம் பெற்றார். எஸ். சுரேந்திரன் என்பவரை மணந்த இவர் மகள்கள்களுடன், கேரள மாநிலத்தில் பாலக்காடு நகரில் வசித்தார். அடுத்தடுத்த, 1991லில் நடந்த கேரள சட்டமன்றத் தேர்தலில் இவர் வேட்புமனுக்கான பரிந்துரையைப் பெறவில்லை. இருப்பினும், பின்னர் 1996ரில் நடந்த கேரள சட்டமன்றத் தேர்தலில், இவர் கட்சியால் இரண்டாவது முறையாகவும், பாலக்காடு மாவட்டத்தில் உள்ள ஸ்ரீகிருஷ்ணபுரம் தொகுதியிலிருந்தும் இந்த முறை மீண்டும் பரிந்துரைக்கப்பட்டார்.  

இவர் இந்திய தேசிய காங்கிரஸ் கட்சி சார்பில் இரண்டு முறை பதவியில் இருந்த பி.பாலனுக்கு எதிராக, 48.78% வாக்குகளைப் பெற்று வெற்றி பெற்றார். பாலனுக்கு ஆதரவாக 45.23% வாக்குகள் கிடைத்தது. 2001 கேரள சட்டமன்றத் தேர்தலில், இவர் இந்திய தேசிய காங்கிரஸின் முன்னாள் நாடாளுமன்ற உறுப்பினரான, வி. எஸ். விஜயராகவனுக்கு எதிராக மீண்டும் பரிந்துரைக்கப்பட்டார். விஜயராகவனுக்கு ஆதரவாக பதிவான 47.25% வாக்குகளுக்கு எதிராக, தனக்கு ஆதரவாக பதிவான வாக்குகளில் 47.26% வாக்குகளைப் பெற்று, 21 வாக்குகள் வித்தியாசத்தில் இரண்டாவது முறையாக வெற்றி பெற்ற வேட்பாளரானார். 2018 ஆம் ஆண்டில், கேரளாவில் உள்ள இந்திய கம்யூனிஸ்ட் கட்சியின் (மார்க்சிஸ்ட்) மாநிலக் குழுவிற்கு தேர்ந்தெடுக்கப்பட்டார்.
# சாம் லால்


**சாம் லால்** (*Sham Lal*) இந்தியாவைச் சேர்ந்த ஒரு சீருடற்பயிற்சி விளையாட்டு வீரராவார். 1956 ஆம் ஆண்டு ஆத்திரேலியாவின் மெல்போர்ன் நகரத்தில் நடைபெற்ற 16 ஆவது கோடைக்கால ஒலிம்பிக் போட்டியில் இந்தியாவின் சார்பாக 7 போட்டிகளில் லால் பங்கேற்றார். சீருடற்பயிற்சி விளையாட்டிற்காக அருச்சுனா விருது பெற்ற முதல் நபர் என்ற பெருமை லாலுக்கு 1961 ஆம் ஆண்டு கிடைத்தது. 1957 ஆம் ஆண்டு உருசிய நாட்டின் தலைநகரமான மாசுகோவில் நடைபெற்ற ஆறாவது இளையோர் மற்றும் மாணவர் உலகத் திருவிழாவிலும் முதல் முறையாக இவர் கலந்து கொண்டார்.
# ஜாண் கிரசின்சுகி


**ஜான் பர்க் கிரசின்சுகி** (*John Burke Krasinski*) ஒரு அமெரிக்க நடிகர், இயக்குநர், தயாரிப்பாளர் மற்றும் திரைக்கதை எழுத்தாளர். அவர் நான்கு பிரைம் டைம் எம்மி விருது பரிந்துரைகளைப் பெற்றுள்ளார் மற்றும் இரண்டு திரைப்பட நடிகர் சங்க விருதுகளையும் வென்றுள்ளார். 2018 ஆம் ஆண்டில் உலகின் மிகவும் செல்வாக்கு மிக்க 100 நபர்களில் ஒருவராக டைம் இதழ் அவரைப் பெயரிட்டது.  

கிரசின்சுகி என்.பி.சி. இன் சூழ்நிலை நகைச்சுவையான "தி ஆபிசில்" (2005–2013) ஜிம் ஹால்பெர்ட் என்ற கதாபாத்திரத்திற்காக அறியப்பட்டார், அதில் அவர் ஒரு தயாரிப்பாளராகவும் அவ்வப்போது இயக்குநராகவும் பணியாற்றினார். பின்னர் அவர் "பிரீஃப் இன்டர்வியூஸ் வித் ஹிடியஸ் மென்" (2009) என்ற நாடகத் திரைப்படத்திலும், நகைச்சுவை-நாடகத் திரைப்படமான "தி ஹாலர்ஸ்" (2016) என்ற திரைப்படத்திலும் இயக்கி நடித்தார். விமர்சன ரீதியாகவும் வணிக ரீதியாகவும் வெற்றிகரமான திகில்-த்ரில்லர் திரைப்படமான "ஓர் அமைதியான இடம்" (2018) இல் இணைந்து எழுதி, இயக்கி, நடித்தார், இதற்காக அவர் விமர்சகர்களின் விருப்பம் திரைப்பட விருது மற்றும் சிறந்த அசல் திரைக்கதைக்கான அமெரிக்க எழுத்தாளர் சங்க விருதுக்கு பரிந்துரைக்கப்பட்டார். அவர் ஒரு அமைதியான இடம் பகுதி II (2021) இன் தொடர்ச்சியை இயக்கியதோடு எழுதி, இணைந்து தயாரித்துள்ளார்.
# கே. இலட்சுமிநாராயணன்



**கே. இலட்சுமிநாராயணன்** (*K. Lakshminarayanan*) என்பவர் அகில இந்திய என். ஆர். காங்கிரசைச் சேர்ந்த இந்திய அரசியல்வாதி ஆவார். 2016 இல் புதுச்சேரி சட்டமன்றத் தேர்தலில் ராஜ் பவன் தொகுதியில் இருந்து இந்திய தேசிய காங்கிரஸ் உறுப்பினராகத் தேர்ந்தெடுக்கப்பட்டார்.  

கட்சி விரோத நடவடிக்கைகளுக்காக இவர் காங்கிரஸ் கட்சியிலிருந்து இடைநீக்கம் செய்யப்பட்டார். அதைத் தொடர்ந்து நமச்சிவாயம் தனது சட்டமன்ற உறுப்பினர் விலகல் கடிதத்தை சட்டமன்ற அவைத்தலைவரிடம் சமர்ப்பித்து, 2021 இல் புதுச்சேரியின் நம்பிக்கை வாக்கெடுப்புக்கு முந்தைய நாள் காங்கிரஸ் கட்சியிலிருந்து விலகினார்.  

2021 புதுச்சேரி சட்டமன்றத் தேர்தலில், ராஜ் பவன் சட்டமன்றத் தொகுதியிலிருந்து என்.ஆர் காங்கிரஸ் சார்பில் போட்டியிட்டு வெற்றிபெற்றார். இதையடுத்து ரங்கசாமியின் நான்காவது அமைச்சரவையில் பொதுப்பணி, சுற்றுலா மற்றும் உள்நாட்டு விமான போக்குவரத்து,  
மீன்வளம் மற்றும் மீனவர் நலன், சட்டம், தகவல் தொழில்நுட்பம், எழுதுபொருள் மற்றும் அச்சுத்துறை. துறை அமைச்சராக பொறுப்பேற்றார்.
# தலீப் சிங்


**தலீப் சிங்** (*Dalip Singh*) இந்தியாவின் அரியானா மாநிலத்தைச் சேர்ந்த சீருடற்பயிற்சி விளையாட்டுப் பயிற்சியாளராவார். துலீப் சிங் என்றும் அழைக்கப்படும் இவர் 1932 ஆம் ஆன்டு பிறந்தார். இவரது முக்கியப் பயிற்சி மையம் அகர்த்தலா நகரத்திலுள்ள விவேகானந்தா பையாமகர் பயிற்சிக்கூடமாகும். 1964 ஆம் ஆண்டில் அகர்த்தலாவில் பணியாற்றத் தொடங்கிய சிங்கின் மேற்பார்வையின் கீழ்தான் இந்த மையத்தில் திரிபுராவில் சீருடற்பயிற்சி விளையாட்டு தொடங்கியது. தலீப் சிங்கின் குறிப்பிடத்தக்க மாணவர்களில் மந்து தேப்நாத், பாரத் கிசோர் தெபர்மன், கல்பனா தேப்நாத், பிசுவேசுவர் நந்தி உள்ளிட்ட மற்றும் பலர் அடங்குவர்.  

## வாழ்க்கைக் குறிப்பு
தலிப் சிங் அரியானாவின் விவசாயக் குடும்பத்தைச் சேர்ந்தவராவார். இவர் இந்திய இராணுவ விளையாட்டு பயிற்றுநராக இருந்தார். அறுபதுகளின் நடுப்பகுதியில், சீருடற்பயிற்சி திறமைக்காக சாரணர் அமைப்புக்காக இவர் அகர்தலாவுக்கு அனுப்பப்பட்டார். இந்திய விளையாட்டு ஆணையத்தால் நடத்தப்படும் பாட்டியாலாவின் தேசிய விளையாட்டு நிறுவனத்தில் (இப்போது நேதாச்சி சுபாசு தேசிய விளையாட்டு நிறுவனம்) உருசிய சீருடற்பயிற்சியாளரிடம் பயிற்சி பெற்றார். அகர்தலாவுக்கு வருகை தந்த பின்னர் 1969 ஆம் ஆண்டில் மணிப்பூரி மருத்துவர் சுசிலா தேவியை மணந்து திரிபுராவில் வாழத்தொடங்கினார். மாநிலத்தை சீருடற்பயிற்சி விளையாட்டில் சிறந்த மாநிலமாக மாற்றுவதற்கான முயற்சியில் ஈடுபட முடிவு செய்தார். அக்டோபர் 16, 1987 அன்று தன்னுடைய 55 ஆவது வயதில் இறந்தார்.
# சி. தேனீ ஜெயக்குமார்


**சி. தேனீ ஜெயக்குமார்** (*C. Djeacoumar*) என்பவர் ஒரு இந்திய அரசியல்வாதி ஆவார். இவர்அகில இந்திய என். ஆர். காங்கிரசைச் சேர்ந்தவர். 2021 மேயில், மங்கலம் தொகுதியி<nowiki/>லிருந்து புதுச்சேரி சட்டமன்ற உறுப்பினராக தேர்ந்தெடுக்கப்பட்டார். இவர் 2021 புதுச்சேரி சட்டமன்றத் தேர்தலில் 14,221 வாக்குகள் வித்தியாசத்தில் திராவிட முன்னேற்றக் கழகத்தின் குமாரவேலை தோற்கடித்தார்.  

இதையடுத்து ரங்கசாமியின் நான்காவது அமைச்சரவையில் வேளாண்மை, கால்நடை பராமரிப்பு மற்றும் விலங்கு நலன், வனம் மற்றும் வனவிலங்கு, சமூக நலன், பிற்படுத்தப்பட்டோர் நலன்.  
மகளிர் மற்றும் குழந்தைகள் நலன் அமைச்சராக பொறுப்பேற்றார்.
# சந்திர பிரியங்கா


**எஸ். சந்திர பிரியங்கா** என்பவர் ஒரு இந்திய அரசியல்வாதி ஆவார். இவர் அகில இந்திய என். ஆர் காங்கிரசைச் சேர்ந்தவர். 2016 மேயில், இவர் நெடுங்காடு தொகுதியிலிருந்து புதுச்சேரி சட்டமன்ற உறுப்பினராக தேர்ந்தெடுக்கப்பட்டார். 2021 புதுச்சேரி சட்டமன்றத் தேர்தலில் இந்திய தேசிய காங்கிரசின் ஏ. மாரிமுத்துவை 8,560 வாக்குகள் வித்தியாசத்தில் தோற்கடித்தார். இதையடுத்து ரங்கசாமியின் நான்காவது அமைச்சரவையில் போக்குவரத்து,  
ஆதிதிராவிடர் நலம், வீட்டுவசதி, தொழிலாளர் நலம் மற்றும் வேலைவாய்ப்பு, கலை மற்றும் பண்பாடு,  
பொருளாதாரம் மற்றும் புள்ளியியல் துறை அமைச்சராக பொறுப்பேற்றார்.  

இவர் புதுச்சேரி முன்னாள் அமைச்சர் எம். சந்திரகாசுவின் மகளாவார். 2019 ஆம் ஆண்டில் ஜான்சி என்ற குறும்படத்தில் சந்திர பிரியங்கா நடித்துள்ளார்.  

2023 அக்டோபர் 10, அன்று, சந்திர பிரியங்கா தனது அமைச்சர் பதவியை ராஜினாமா செய்துவிட்டு, தனது ராஜினாமா கடிதத்தை தனது செயலாளர் மூலம் முதலமைச்சர் அலுவலகத்திற்கு சமர்ப்பித்தார்.
# ஆசிசு குமார்



**ஆசிசு குமார்** (**Ashish Kumar)** இந்தியாவின் அலகாபாத்தைச் சேர்ந்த ஒரு சீருடற்பயிற்சி விளையாட்டு வீரராவார். சீருடற்பயிற்சி விளையாட்டில் இந்தியாவிற்கு முதல் பதக்கத்தை பெற்று கொடுத்தவர் என்ற சிறப்பு இவருக்கு உண்டு. 2010 பொதுநலவாய விளையாட்டுப் போட்டிகளில் கலந்து கொண்டபோது இச்சாதனையை ஆசிசு குமார் நிகழ்த்தினார். இதன் மூலம் பொதுநலவாய விளையாட்டு வரலாற்றில் மிகவும் வெற்றிகரமான இந்திய சீருடற்பயிற்சி வீரரானார். இப்போட்டியின் வெவ்வேறு பிரிவுகளில் வெண்கலம் மற்றும் வெள்ளிப் பதக்கங்களை இவர் வென்றார்.  

## போட்டி வரலாறு

### 2006
குமார் முதன்முதலில் இந்தியாவின் சூரத்தில் நடத்தப்பட்ட 2006 ஆசிய கலை சீருடற்பயிற்சி வெற்றியாளர் போட்டியில் பங்கேற்றார். சிரிய நாட்டின் சீருடற்பயிற்சி வீரர் பாதி பக்லாவனுடன் இணைந்த தரைப் பயிற்சிப் பிரிவு போட்டியில் வெண்கலப் பதக்கம் வென்றார். கலை சீருடற்பயிற்சி விளையாட்டு வரலாற்றில் இந்தியாவின் முதல் பெரிய அனைத்துலகப் பதக்கம் இதுவாகும். கத்தார் நாட்டின் தோகாவில் 2006 ஆம் ஆண்டு நடைபெற்ற ஆசிய விளையாட்டுப் போட்டிகளிலும் குமார் போட்டியிட்டார். இறுதிப் போட்டிவரை முன்னேறிய குமார் 18 ஆவது இடத்தைப் பிடித்தார்.  

### 2010
2010 பொதுநலவாய விளையாட்டுப் போட்டிகளில் இவர் முதலில் தரைப் பயிற்சிப் பிரிவு போட்டியில் வெண்கலப் பதக்கத்தையும் பின்னர் பெட்டகத்தின் மீதான போட்டியில் வெள்ளிப் பதக்கத்தையும் வென்றார். தங்கம் இங்கிலாந்தின் லூக் ஃபோல்வெல்லுக்குக் கிடத்தது. கனடாவின் இயன் கால்வன் இப்பிரிவில் வெண்கலப் பதக்கத்தை வென்றார். சீனாவின் குவாங்சோவில் 2010 இல் நடந்த ஆசிய விளையாட்டுப் போட்டிகளில் குமார் தரைப் பயிற்சிப் பிரிவு போட்டியில் வெண்கலப் பதக்கத்தை வென்றார். 2017 ஆம் ஆண்டு நிலவரப்படி ஆசிய விளையாட்டுப் போட்டிகளில் சீருடற்பயிற்சி விளையாட்டில் இந்தியாவின் ஒரே பதக்கமாக இது இருந்தது.  

### 2011
2011 ஆம் ஆண்டு டிசம்பரில் டாக்காவில் நடந்த தென் மத்திய ஆசிய சீருடற்பயிற்சி விளையாட்டு வெற்றியாளர் பட்டத்திற்கானப் போட்டியில் குமார் நான்கு தங்கப் பதக்கங்களை வென்றார். தனிநபர், அனைத்துப் பிரிவு போட்டியாளர், தரைப் பயிற்சிப் பிரிவு போட்டி, பெட்டகப் போட்டி மற்றும் உயர் கம்பித்தடுப்பு நிகழ்வுகளில் இவருக்குப் பதக்கங்கள் கிடைத்தன.  

### 2014
2014 ஆசிய விளையாட்டுப் போட்டிகளில் சீருடற்பயிற்சி விளையாட்டுப் போட்டியில் இந்திய அணி பங்கேற்பது குறித்து நிச்சயமற்ற தன்மையை ஏற்பட்டது. குழப்பமான தேர்வு செயல்முறையைத் தொடர்ந்து, குமார் இந்த நிகழ்வில் தரைப் பயிற்சி பிரிவு இறுதிப் போட்டிக்கு தகுதி பெறத் தவறிவிட்டார். முடிவில் தனிப்பட்ட அனைத்து சுற்றில் இவரால் 12 ஆவது இடத்தையே பிடிக்க முடிந்தது. .
# க. வெங்கடேசன் (புதுச்சேரி)

**க. வெங்கடேசன்** (*K. Venkatesan*) என்பவர் இந்திய அரசியல்வாதி ஆவார். இவர் 2019இல் நடைபெற்ற புதுச்சேரி சட்டமன்ற இடைத்தேர்தலில் தட்டாஞ்சாவடி தொகுதியிலிருந்து புதுச்சேரி சட்டப் பேரவைக்குத் தேர்ந்தெடுக்கப்பட்டார். இவர் திராவிட முன்னேற்றக் கழகத்தின் உறுப்பினர் ஆவார்.  

2021 புதுச்சேரி அரசியல் நெருக்கடியின் போது, சட்டசபையிலிருந்து பதவிவிலகிய ஆறு சட்டமன்ற உறுப்பினர்களில் வெங்கடேசனும் ஒருவர். இதுபுதுச்சேரி ஒன்றிய பிரதேசத்தில் வே. நாராயணசாமியின் காங்கிரசு அரசாங்கத்தின் வீழ்ச்சிக்கு வழிவகுத்தது.  

மே 2021இல், வெங்கடேசன் புதுச்சேரி சட்டப் பேரவைக்கு 2021 மே 11 முதல் நியமன உறுப்பினராக உள்ளார். இவரை இப்பகுதிக்கு இந்திய அரசு நியமனம் செய்தது.
# ஏ. கே. சாய் ஜே. சரவணக்குமார்


**ஏ. கே. சாய் ஜே. சரவணன்குமார்** (*A.K. Sai J Saravanan Kumar*) என்பவர் ஒரு இந்திய அரசியல்வாதியும், புதுச்சேரி அமைச்சரும் ஆவார். இவர் 2021 புதுச்சேரி சட்டமன்றத் தேர்தலில், ஊசுடு தொகுதியில் இருந்து புதுச்சேரி சட்டமன்றத்திற்கு பாரதிய ஜனதா கட்சி உறுப்பினராகத் தேர்ந்தெடுக்கப்பட்டார்.  

ரங்கசாமியின் நான்காவது அமைச்சரவையில் இவர் குடிமைப் பொருள் வழங்கல் மற்றும் நுகர்வோர் விவகாரங்கள். மாவட்ட ஊரக வளர்ச்சி முகமை சமூக மேம்பாடு, நகர அடிப்படை சேவைகள், தீயணைப்பு, சிறுபான்மை விவகாரங்கள் அமைச்சராக பொறுப்பு ஏற்றார்.
# உவமை

**உவமை** (*parable*) என்பது ஒரு வாக்கியத்தில் வரும் ஒரு விடயத்தை மறைமுகமாக விளக்குதலுக்கு உதவுகிறது. ஒரு சிறப்பிக்கப்படும் பொருளை விளக்குவதற்காகவோ அழகுபடுத்துவதற்காகவோ பயன்படுத்துவர்.  

எடுத்துக்காட்டாக **மலர் போன்ற முகம்** என்பதில் "மலர்" என்பது சிறப்புப் பொருள் - உவமானம். "முகம்" என்பது உவமானத்தால் சிறப்பிக்கப்படும் பொருள் உவமேயம்.  

## உவமைகள் பட்டியல்
- அச்சாணியற்ற தேர் போல - உயிர் நாடியற்றது.
- அத்தி பூத்தது போல - மிக அரிதாக
- ஆண்டிகள் மடம் கட்டியது போல - உருவாகாத திட்டம்
- ஆற்றில் கரைத்த புளி போல - பயனற்ற செயல்
- கீரியும் பாம்பும் போல - பகை
- உயிரும் உடம்பும் போல - ஒற்றுமை
- கரடி பிறை கண்டது போல - மிக அரிது
- உள்ளீடற்ற புதர் போல - போலி
- அடியற்ற மரம் போல - மூலபலமற்றது.
- கடன்பட்டார் நெஞ்சம் போல - மிகுதியான துன்பம்
- கண்ணுக்கு இமை போல - பாதுகாப்பு
- குரங்கின் கை பூமாலை போல - வீணடித்தல்
- எலியும் பூனையும் போல -பகை உணர்வு
- சிங்கத்தின் காதில் புகுந்த சிற்றெறும்பு போல - தொடர் மன உளைச்சல்
- சூரியனைக் கண்ட பனி போல - உடனடியாக விலகுதல்
- செத்து செத்து எழும் பீனிக்சு போல - உயிர்த்தெழுதல்
- புற்றீசல் போல - திடீர் பெருக்கம்
- பிணம் தின்ற பேய் போல -வேதனையிலும் வேதனை
- வலையில் அகப்பட்ட மான் போல - வசமாகச் சிக்குதல்
- நடுக்கடலில் விடப்பட்ட ஈழ அகதி போல - அச்ச உணர்வு
- வேலியே பயிரை மேய்ந்தது போல -இரண்டகம் (துரோகம்)
- பஞ்சும் தீயும் அருகில் இருந்தால் போல - விரைவாக உடன்படல்
- நாய் பெற்ற தெங்கம் பழம் - பயனில்லாமை
- செகுடன் காதில் சங்கு ஊதுவது போல - பயனற்றது
- ஆற்றில் ஒரு கால் சேற்றில் ஒரு கால் - உறுதிஇல்லாத தடுமாற்றம்
# விவேக் மிசுரா


2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளுக்கான இந்திய சீருடற்பயிற்சி அணிக்கு அலகாபாத்திலிருந்து தெரிவு செய்யப்பட்ட ஐந்து சீருடற்பயிற்சி விளையாட்டு வீர்ர்களில் இவரும் ஒருவராக இருந்தார். ஆனால் தாடை எலும்பு முறிவு காரணமாக இவரால் போட்டியிட முடியவில்லை. வெண்கலச் சிலை, காகிதச் சுருள், 50000 ரூபாய் பொன்முடிப்பு முதலானவை இவ்விருதுக்கான பரிசுப் பொருட்களாகும்.
# சௌ. சீனிவாச ராகவையங்கார்


திவான் பகதூர் **சேச ஐயங்கார் சீனிவாச ராகவையங்கார்** (*S. Srinivasa Raghavaiyangar*) (18 ஜூலை 1849&nbsp;- 11 திசம்பர் 1903) ஓர் இந்திய அரசு ஊழியரும், நிர்வாகியுமாவார். இவர் 1896 ஜூலை 15 முதல் 1901 அக்டோபர் 2 வரை வடோதராவின் திவானாகப் பணியாற்றினார். இவர் இந்தியப் பத்திரிகையாளர் எஸ். கஸ்தூரி ரங்க ஐயங்காரின் அண்ணன் ஆவார்.  

## ஆரம்ப கால வாழ்க்கை

சீனிவாச ராகவையங்கார், 1849 ஜூலை 18 அன்று தஞ்சாவூர் மாவட்டத்தின் கங்காதரபுரத்தில் அரசு ஊழியர் எஸ். சௌந்தரராஜ ஐயங்காருக்குப் பிறந்தார். இவரது மூதாதையர்கள் விஜயநகரப் பேரரசிலும், தஞ்சாவூர் அரண்மனைகளிலும் உயர் அதிகாரிகளாக பணியாற்றியிருந்தனர். இவர், சென்னையில் கலைகளில் பட்டம் பெற்றார்.  

இவர் 1880 கள்-1890களில் சென்னை மாகாணத்தின் பதிவுத்துறை தலைமை இயக்குநராகப் பணியாற்றினார்.  

## மகத்தான பணி

ஜூலை 1890 இல், இவர் அப்போதைய சென்னை ஆளுநர் கன்னிமாரா பிரபுவால் பதிவுத்துறை தலைமை இயக்குநராக நியமிக்கப்பட்டார். இவர், சென்னை மக்களின் பொருளாதார நிலை குறித்து விரிவான ஆய்வை மேற்கொண்டார். மேலும், 1893 ஆம் ஆண்டில்,பிரித்தானிய நிர்வாகத்தில் சென்னை மாகாணத்தின் முன்னேற்றத்திற்கான அறிக்கை இவரது மகத்தான பணியாகக் கருதப்படுகிறது.
# வர்சா பொல்லம்மா


**வர்சா பொல்லம்மா** (*Varsha Bollamma*) என்பவர் ஓர் இந்திய நடிகை ஆவார். இவர் தமிழ், மலையாளம், தெலுங்கு திரைப்படங்களில் நடித்து வருகிறார். தமிழ் படமான *சதுரன்* (2015) படத்தில் அறிமுகமானார். தொடர்ந்து *யானும் தீயவன்* (2017), *கல்யாணம்* (2018), *சீமத்துரை* (2018), *மிடில்கிளாஸ் மெலடிஸ்* (2020) உள்ளிட்ட படங்களிலும் நடித்துள்ளார்.  

## ஆரம்பகால வாழ்க்கை மற்றும் தொழில்
பொல்லம்மா கர்நாடகத்தின், குடகில் பிறந்து, பெங்களூரில் வளர்ந்தார். பெங்களூர் மவுண்ட் கார்மல் கல்லூரியில் நுண்ணுயிரியலில் பட்டம் பெற்றார். இவர் சரளமாக கன்னடம், தமிழ், தெலுங்கு, மலையாள மொழிகளை பேச கற்றுக் கொண்டார்.  

துவக்கத்தில் பொல்லம்மா *ராஜா ராணியில்* நஸ்ரியா நசீமின் உரையாடலின் டப்மாஷ் கானொளிகளுக்காக அறியப்பட்டார். இவர் *பிகில்* (2019) படத்தில் கால்பந்து வீரராங்கனையாக நடித்தார்.  

## திரைப்படவியல்
| 2015 | *சதுரன்* | ஜனனி | தமிழ் | அறிமுகப் படம் |
| --- | --- | --- | --- | --- |
| 2016 | *வெற்றிவேல்* | சுபா |  |  |
| 2017 | *இவன் யாரென்று தெரிகிறதா* | சாவித்ரி |  |  |
| *யானும் தீயவன்* | சௌமியா |  |  |  |
| 2018 | கல்யாணம் | ஷரி | மலையாளம் | மலையாள அறிமுகம் |
| *மந்தரம்* | சாரு |  |  |  |
| *96* | பிரபாவதி | தமிழ் |  |  |
| *சீமத்துரை* | பூராணி |  |  |  |
| 2019 | *பெட்டிக்கடை* | தங்கம் |  |  |
| *சூத்திரக்காரன்* | அஸ்வதி | மலையாளம் |  |  |
| *பிகில்* | காயத்ரி சுதர்சன் | தமிழ் |  |  |
| 2020 | *சூசி சூடங்கனே* | ஸ்ருதி | தெலுங்கு |  |
| *ஜானு* | பிரபா | தெலுங்கில் அறிமுகம் |  |  |
| *மிடில் கிலாஸ் மெலடி* | சந்தியா |  |  |  |
| *மானே நம்பர் 13* | நான்சி | கன்னடம் | இருமொழி படம்; கன்னட அறிமுக |  |
| *13 ஆம் எண் வீடு* | தமிழ் |  |  |  |
# ஜோஸ் பிராங்க்ளின்


**ஜோஸ் பிராங்க்ளின்** (*Jose Franklin*, பிறப்பு 27 நவம்பர் 1989) என்பவர் ஒரு இந்திய திரைப்பட இசையமைப்பாளர் ஆவார். இவர் முதன்மையாக தமிழ் படங்களுக்கு இசை அமைத்து வருகிறார். இவர் 2018 ஆம் ஆண்டு தமிழ்த் திரைப்படமான சீமத்துரை திரைப்படத்தில் இசையமைப்பாளராக அறிமுகமானார்.  

## தொழில்
ஜோஸ் பிராங்க்ளின் தமிழ் திரையுலகில் பணியாற்றும் இசை இயக்குநர் ஆவார். இவர் தமிழ்த் திரைப்படங்களுக்கு பின்னணி இசை, பாடல் இசை ஆகியவற்றை மேற்கொள்கிறார். 2018 ஆம் ஆண்டில் வெளியான வர்சா பொல்லம்மா மற்றும் கீதன் பிரிட்டோ ஆகியோர் முக்கிய கதாபாத்திரங்களில் நடித்து சந்தோஷ் தியாகராஜன் இயக்கிய சீமத்துரை என்ற படத்திற்கு இசையமைத்தார். 2019 ஆம் ஆண்டில் வெளியான செல்வ கண்ணன் இயக்கிய நெடுநல்வாடை என்ற படத்திற்கும் இவர் இசையமைத்தார்.  

பிஜாய் லோனா எழுதி இயக்கிய *மிராக்கிள் பேபிஸ்* என்ற 2014 ஆண்டு வெளியான தமிழ் குறும்படத்திற்கும் இவர் இசையமைத்துள்ளார். அஜயன்பாலா மற்றும் கேபிள் சங்கர் எழுதிய 6 அத்தியாயம், ராபர்ட் ராஜ் இயக்கிய காலம் போன்ற பிற படங்களிலும் இவர் பணியாற்றியுள்ளார்.  

## இசைத்தொகுப்பு தரவுத்திரட்டு

; இசையமைப்பாளராக  

| 2016 | களம் | தமிழ் | பின்னணி இசை |
| --- | --- | --- | --- |
| 2018 | 6 அத்தியாயம் | தமிழ் | *சித்திராம் கொல்லுதாடி* அத்தியாயத்திற்கான பின்னணி இசை |
| 2018 | சீமத்துரை | தமிழ் |  |
| 2019 | நெடுநல்வாடை | தமிழ் |  |
| 2020 | என் பெயர் ஆனந்தன் | தமிழ் |  |
| 2021 | பேய் இருக்க பயமேன் | தமிழ் |  |
| 2021 | ஏகம் | தெலுங்கு | வரவிருக்கும் |
| 2021 | ஜங்கில் | தமிழ் / தெலுங்கு | வரவிருக்கும் படம் |
| 2021 | யாரோ | தமிழ் | வரவிருக்கும் |

; பாடகராக  

| முதல் முறை | சீமத்துரை | } |
| --- | --- | --- |
# அனுசுயாபாய் காலே


**அனுசுயாபாய் காலே** (*Anasuyabai Kale*) ஓர் இந்திய அரசியல்வாதி ஆவார். இவர், 1952ஆம் ஆண்டில் இந்திய நாடாளுமன்றத்தின் கீழ்சபையான மக்களவைக்கு, நாக்பூர் தொகுதியிலிருந்து இந்திய தேசிய காங்கிரஸ் கட்சி வேட்பாளராகப் போட்டியிட்டு தேர்ந்தெடுக்கப்பட்டார். பின்னா் இவர் இரண்டாவது முறையாக மக்களவை உறுப்பினராக 1957ஆம் ஆண்டில் மீண்டும் தேர்ந்தெடுக்கப்பட்டார்.  
மக்களவைக்குத் தேர்ந்தெடுக்கப்படுவதற்கு முன்னர், காலே மத்திய மாகாணங்கள் மற்றும் பேரர் சட்டமன்ற உறுப்பினராக இருந்தார். இவர் 1928 ஆம் ஆண்டில் இதற்காக பரிந்துரைக்கப்பட்டார்.பின்பு, இவர் 1937ஆம் ஆண்டில் மத்திய மாகாண சட்டமன்றத்தின் துணை சபாநாயகராகவும் பணியாற்றினார்.  

இவர், ஆந்த் மாநில திவானின் வழித்தோன்றல் ஆவார். இவர் நாசிக், வாகேரின் காலேவின் கிளையில் திருமணம் செய்து கொண்டார். இவர் புனேயில் ஹுஜூர் பாகா உயர்நிலைப் பள்ளியிலும் படித்தாா். பின்பு, புனே பெர்க்குசன் கல்லூரியிலும் கல்வி கற்றார். பின்னர் வடோதரா மகாராஜா சாயாஜிராவ் பல்கலைக்கழகத்தில் பட்டம் படித்தாா். இவர் புருஷோத்தம் பாலகிருஷ்ணா காலே என்பவரை மணந்தார். இவருக்கு மூன்று மகன்களும் இரண்டு மகள்களும் இருந்தனர். 1957 ஆம் ஆண்டில் நாக்பூரிலிருந்து மக்களவைத் தேர்தலில் வெற்றி பெற்ற பின்னர், இரண்டு ஆண்டுகளுக்குப் பிறகு இவர் இடைக்காலத்தில் இறந்தார்.
# கோபி கிருஷ்ணா


**கோபி கிருஷ்ணா** என்பவர் ஒரு இந்திய திரைப்படத் தொகுப்பாளர் ஆவார். இவர் தமிழ் மொழி படங்களில் பணியாற்றியுள்ளார். மோ. ராஜாவின் *தனி ஒருவன்* (2015) திரைப்படத்தில் இவர் செய்த பணிகளால் நன்கு அறியப்பட்டவரானார். அதன் பின்னர், தொழிலில் ஏற்றம் கண்டார்.  

## தொழில்
கோபி கிருஷ்ணா சென்னை எம்.ஜி.ஆர் அரசு திரைப்பட மற்றும் தொலைக்காட்சி நிறுவனத்தில் படத்தொகுப்புக் கலையை முறையாக கற்றுக்கொண்டார். கோபி கிருஷ்ணாவின் முதல் வெற்றிப் படமானது பாலாஜி சக்திவேலின் மர்ம படமான *வழக்கு எண் 18/9* (2012) ஆகும், அதைத் தொடர்ந்து இவருக்கு தமிழ் படங்களில் படத்தொகுப்பு பணி செய்ய அதிக வாய்ப்புகள் கிடைத்தன. மோ. ராஜாவின் *தனி ஒருவன்* (2015) திரைப்படத்தில் இவர் பணியாற்றிய பின்னர் இவர் தன் தொழில் முன்னேற்றம் கண்டார். இதன் பிறகு பெரிய திரைப்படங்களில் வாய்ப்பு பெறத்துவங்கினார். பின்னர் வெற்றிகரமான திகில் நகைச்சுவை படமான *தில்லுக்கு துட்டு* (2016) படத்திலும் பணியாற்றினார்.  

2017 இல், கோபி கிருஷ்ணா பல நடுத்தர செலவில் தயாரிக்கப்பட்ட தமிழ் படங்களில் படத்தொகுப்பாளராக பணியாற்றினார். வரலாற்று திரைப்படமான *மடை திறந்து*, திகில் படமான *டோரா,* நகைச்சுவைத் திரைப்படமான *மன்னர் வகையறா* போன்றவற்றில் பணியாற்றினார்.  

## திரைப்படவியல்

### படத்தொகுப்பாளராக
| 2012 | *வழக்கு எண் 18/9* | பாலாஜி சக்திவேல் |
| --- | --- | --- |
| *மனம் கொத்திப் பறவை* | எழில் |  |
| *இராட்டினம்* | கே. எஸ். தங்கசாமி |  |
| *வாவ்வால் பசங்க* | சுரேஷ் |  |
| 2013 | *குட்டிப் புலி* | எம். முத்தையா |
| *தேசிங்கு ராஜா* | எழில் |  |
| *1000 அப்புதலு* (தெலுங்கு) | தேஜா |  |
| 2014 | *நேர் எதிர்* | எம். ஜெயப்பிரதீப் |
| 2015 | *வண்ண ஜிகினா* | நந்தா பெரியசாமி |
| *தனி ஒருவன்* | மோ. ராஜா |  |
| *ஜில்லா* (தெலுங்கு, மொழிபெயர்ப்பு பதிப்பு) | ஆர்டி நீசன் |  |
| 2016 | *தில்லுக்கு துட்டு* | ரம்பலா |
| *அழகென்ற சொல்லுக்கு அமுதா* | நாகராஜன் |  |
| 2017 | *எனக்கு வாய்த்த அடிமைகள்* | மகேந்திரன் ராஜாமணி |
| *என்னோடு விளையாடு* | அருண் கிருஷ்ணசாமி |  |
| *டோரா* | டாஸ் ராமசாமி |  |
| *போங்கு* | தாஜ் |  |
| *இவன் யாரென்று தெரிகிறதா* | எஸ். டி. சுரேஷ்குமார் |  |
| 2018 | *மன்னர் வகையறா* | பூபதி பாண்டியன் |
| *ஒரு குப்பை கதை* | காளி ரெங்கசாமி |  |
| *மணியார் குடும்பம்* | தம்பி ராமையா |  |
| *சேய்* | ராஜ் பாபு |  |
| 2019 | *கழுகு 2* | சத்யசிவா |
| *நீயா 2* | எல். சுரேஷ் |  |
| *மார்க்கெட் ராஜா எம்.பி.எஸ்* | சரண் |  |
| 2020 | *மாயநதி* | அசோக் தியாகராஜன் |
# சுமதி ஓரான்


**சுமதி ஓரான்**(*Sumati Oraon*) (பிறப்பு: பிப்ரவரி 15, 1935) இந்திய தேசிய காங்கிரஸ் கட்சியைச் சேர்ந்த இந்திய அரசியல்வாதி ஆவார். இவர், பீகாரின் கும்லா மாவட்டத்திலிருந்த சிம்டேகா (தற்போது சார்க்கண்டு ) எனும் இடத்தில் பிறந்தார். இவர், இந்திய அரசில் பொதுநலத் துறை அமைச்சராகவும், (1987–88), சுற்றுச்சூழல் மற்றும் வனத்துறை அமைச்சராகவும் (1988-89) பதவி வகித்தார். 1982இல் நடைபெற்ற இடைத்தேர்தலில் இந்திய மக்களவைக்கு பீகாரின் லோஹர்தகா மக்களவைத் தொகுதியிலிருந்து (தற்போது சார்க்கண்டு]] முதல் தடவையாக மக்களவைக்கு தேர்ந்தெடுக்கப்பட்டார். பின்னர், மீண்டும் 1984 இல், 47% வாக்குகள் பெற்றும், 1989இல் 59.17% வாக்குகளுடன் மக்களவைக்குத் தேர்ந்தெடுக்கப்பட்டார். சுமதி ஓரான் 1991 ஆம் ஆண்டு நடந்த தேர்தலில் 14.6% வித்தியாசத்தில் வெற்றி பெற்ற லலித் ஓரானிடம் தோல்வியடைந்தார்.  

ஓரான் குறிப்பாக 1984 முதல் 1989 வரை ராஜீவ் காந்தி தலைமையில் தனது தொகுதியின் பழங்குடியினரின் மேம்பாட்டிற்காக பணியாற்றினார். கும்லா கிராமத்தில் உள்ள செகுவபானி கிராமத்தின் நிலை குறித்து ஓரான் அப்போதைய பிரதமர் பி. வி.நரசிம்ம ராவுக்கு அவரது பதவிக் காலத்தில் ஒரு கடிதத்தை எழுதினார். 1991 முதல் 1996 வரை, இராணுவ பயிற்சி துரப்பணியின் பீரங்கி குண்டுகள் விழுந்தன. சில சமயங்களில் குடியிருப்பாளர்களை காயப்படுத்தின. இப்பகுதியில் ஒரு நிரந்தர இராணுவப் பாசறை முன்மொழிவு அப்பகுதியில் எதிர்க்கப்பட்டது.
# சாரன்கர்


**சாரன்கர்** (*Sarangarh*) என்பது இந்திய மாநிலமான சத்தீசுகரில் ராய்கர் மாவட்டத்திலுள்ள நகரமாகும்.  

## வரலாறு
பிரித்தானியர்கள் ஆட்சிக் காலத்தில், ராஜபுத்திரர்களின் கோண்டு வம்சத்தால் நிர்வகிக்கப்பட்ட பல சுதேச மாநிலங்களில் சாரன்கர் மாநிலமும் ஒன்றாகும். இது முதலில் ரத்தன்பூர் இராச்சியத்தின் கீழ் இருந்தது, பின்னர் சம்பல்பூர் மாநிலத்தின் கீழ் பதினெட்டு கர்ஜாத் மாநிலங்களில் ஒன்றாக மாறியது.  

## புள்ளிவிவரங்கள்

2001 இந்திய மக்கள் தொகை கணக்கெடுப்புப்படி, சாரன்கரின் ஆண்களில் 51%, பெண்களில் 49% என 2,14,458 என இருக்கிறது. நகர் சராசரியாக 70% கல்வியறிவு விகிதத்தைக் கொண்டுள்ளது. இது தேசிய சராசரியான 59.5% ஐ விட அதிகமாகும்: ஆண் கல்வியறிவு 80%, பெண் கல்வியறிவு 60% ஆகும். சாரங்கரின், 13% மக்கள் 6 வயதிற்குட்பட்டவர்கள்.